Hyvässä säässä voidaan toimia lentoasemaympäristössä hieman joustavammin kuin huonossa säässä, jolloin lentokoneita ei voi nähdä kunnolla. Etenkin näkyvyyden ollessa erittäin huono käytössä ovat omat menetelmänsä, joilla taataan turvallinen liikennöinti. Lisäksi ilma-alukset kiertävät ukkosrintamia.
Käytettävä kiitotie pyritään valitsemaan siten, että koneet lähtevät ja laskevat vastatuuleen.
Talvella lisämausteen lennonjohtamiseen tuo kiitotien harjaus, jonka aikana kiitotietä ei voi käyttää lentoonlähtöihin ja laskeutumisiin.